**Изх. № 91-189-36 от 11.11.2016г.**

**ДО ВСИЧКИ ЗАИНТЕРЕСОВАНИ ЛИЦА**

**Относно:** Получено искане за разяснения по чл. 33, ал. 1 от ЗОП

**УВАЖАЕМИ ДАМИ И ГОСПОДА,**

На основание чл. 33, ал. 2 и ал. 4 от Закона за обществените поръчки и във връзка с постъпило запитване, предлагаме на Вашето внимание следното разяснение, относно открита процедура за провеждане на обществена поръчка с предмет: **Изпълнение на строителни и монтажни работи за Проект „Интегрирана система за градски транспорт на гр. Русе – 2 етап“, инвестиционен приоритет „Интегриран градски транспорт“ с три обособени позиции:**

**Обособена позиция № 1:**

**Изграждане на пешеходна връзка – надлез между кв. „Родина 3“ и кв. „Чародейка“;**

**Реконструкция и рехабилитация на пешеходен подлез при МГ „Баба Тонка“.**

**Обособена позиция № 2:**

**Изграждане на пешеходна зона по ул. „Чипровци“;**

**Рехабилитация и реконструкция на ул. „Шипка“ в участъка от ул. „Чипровци“ до бул. „България“.**

**Обособена позиция № 3: Реконструкция на бул. „Придунавски“ и рехабилитация на 3 бр. Пасарелки,** с уникален номер в Регистъра по обществените поръчки 00115-2016-0041.

**ВЪПРОС 1:** *За повтарящите се позиции от приложената количествена сметка, необходимо ли е представяне на отделни анализи?*

**ОТГОВОР:** За повтарящите се позиции от приложената количествена сметка, не е необходимо представянето на отделни анализи.

**ВЪПРОС 2:** В тръжната документация е записано:

*„В документа, касаещ техническото изпълнение на поръчката, всеки участник следва да направи предложени за изпълнение на предвидените СМР в това число и относно техническите параметри на предлаганите за влагане в строежа/ обекта материали, включително аргументирано предложение на всички операции по строителство (иновативни характеристики, и иновативни търговски техники и условия) функционални характеристики на обекта, достъпност предназначение за потребителите на обекта, естетически и екологични характеристики (където е приложимо) с които гарантира високо качество на база представените данни в техническата спецификация и инвестиционния проект във фаза технически проект.“*

По какъв начин Участникът доказва техническите параметри на предлаганите за влагане в строежа/обекта материали, както и естетическите и екологичните характеристики (където е приложимо) с които гарантира високо качество? Необходимо ли е Участникът да представи сертификати и декларации за технически показатели?

**ОТГОВОР:** В документацията няма изрично заложено изискване за представяне на сертификати и декларации за техническите показатели. Участникът при подготовка на техническото си предложение следва обаче да съобрази, че основното изискване на Възложителя е изпълнението на строежа/обекта за съответната обособена позиция, в предварително определения срок, да бъде извършено с необходимото качество и гаранция за дълготрайна употреба на изпълнените СМР и да бъде осигурена безопасност при използването на обекта. Комисията ще оцени всяко аргументирано предложение съобразно разписаната методика, като участникът преценява съобразно методиката с какво да подкрепи представените аргументи. Участниците следва да имат предвид, че съгласно проектодоговора избраният изпълнител е длъжен да влага в строежа висококачествени материали, придружени със съответните сертификати за качество и произход и декларации за съответствие от производителя. Доколкото техническата оферта на участника е неразделна част от договора, избраният изпълнител ще е длъжен да влага в строежа материали с характеристики, съответстващи минимум на предложените в офертата.

**ПЛАМЕН СТОИЛОВ/П/**

*Кмет на Община Русе*

*\* заличена информация на основание чл.42, ал.5 от ЗОП и чл.2 от ЗЗЛД*